Etter Hamas' angrep på Israel 7. oktober 2023 svarte Israel med en full blokade mot Gazastripen og iverksatte en svært omfattende bombekampanje mot Gaza som rammet sivilbefolkningen hardt. Israel ble blant annet beskyldt av FN-eksperter for å drive med kollektiv avstraffelse mot Gazas befolkning, og Israel ble møtt med fordømmelse fra flere land og organisasjoner. Norge var blant annet et av de første landene i Europa til å fordømme Israels blokade mot Gazastripen.